Genre: Opinion/Argumentation

Vladi R Slovenije predlagam, da v zvezi morebitne nelikvidnosti oz. plačilne nesposobnosti razpiše ljudsko posojilo v višini 5 milijard evrov s 5 % letno obrestno mero. Moratorij na izplačilo je 5 let nato pa izplačilo glavnice in obresti v 5 letnih obrokih. <p/> Navedeno tkim. ljudsko posojilo se ustrezno predstavi v glasilih javnega obveščanja in vseh medijih na območju R Slovenije in se pozove državljane, da po svojih močeh pomogajo pri ohranitvi finančne suverenosti države. <p/> Vplačujejo lahko vsi državljani R Slovenije in vse pravne osebe s sedežem oz. registracijo na območju R Slovenije. <p/> Vemo iz preteklosti, da smo že imeli podobna ljudska posojila (potres v Skopju, posojilo za ceste v Avstro-Ogrski so bila poznana vojna posojila itd.). <p/> Ob navedenem pa naj pripomnim, da je banke prvo potrebno reševati s prodajo njihovega lastnega premoženja (odvečne poslovalnice, poslovni prostori, objekti sindikalnega turizma v zdraviliščih in morju ter v gorah) in zastavljenimi in zavarovanimi terjatvami pravnih in fizičnih oseb (stanovanj, hiš, podjetij... ) šele nato naj na pomoč pristopi država. Prav tako je potrebno omejiti plače poslovodnih organov v vseh podjetjih in ustanovah v državni lasti na največ plačo predsednika države, vlade.. Več ne more imeti nihče, najmanj pa tkim. kvazi strokovnjaki. Tako pa izkaže za lansko leto direktor NKBM preko 270.000 evrov letnega dohodka, banka pa v rdečih številkah, gospod Kramar iz Izlak 1 milijon evrov nagrade za 5 letno vodenje plus plačo, NLB pa s skoraj 2 milijardama slabih kreditov, za katere je utopično verjeti, da bodo kdajkoli poplačani. Če se gremo takšne igrice in slepomišenje so vsi ukrepi vlade in varčevanje vseh zaposlenih nesmiselni. Alil pred kratkim objavljeno poročilo računskega sodišča, da je investicija v 2 bloka za 170 zaprtih oseb v zaporu na Dobu narastla iz 6 milijonov evrov na kar 87 milijonov evrov. Odgovarjal seveda ne bo nihče, nobenemu od " strokovnjakov " ne bomo pokazali vrat. Se pač zgodi. Dokler bomo bomo, za nami potop. Se še spomnite, da je Jugoslovanske kraljeva vlada l. 1941 s več deset tonami državnih zlatih rezerv pobegnila v London. Danes seveda s tem ne mislim vlade, ki se trudi po svojih najboljših močeh (žal nekaj let prepozno, ker smo vsi sanjali zgodbo o uspehu) temveč posamezne podjetnike, menedžerje in direktorje. Le kam boste šli gospodje? <p/> Ko je avstijskim deželam (katerih del je bila tudi današnja Slovenija) grozila turška nevarnost so po cerkvah pobrali zvonove in srebrne ter zlate mašne kelihe in obredno posodje, sežgali so mašne plašče v katerih so bile pletene zlate in srebrne niti, vpeljali so protiturški davek. Tlačanska raja pa tudi lokalni fevdalni gospodje so stokali pod težo bremena, ki jim ga je nalagala cesarska pisarna na Dunaju. Vendar smo se turške nevarnosti in osmanskega jarma rešili, z ogromnimi človeškimi in materijalnimi izgubami, ki so se poznale še desetletja in stoletja. Tako smo danes, če stopimo skupaj kot smo to storili l. 1991 sposobni ohraniti finančno suverenost R Slovenije. Glejte, Grčija je dobila in bo dobila več kot 100 milijard evrov pomoči (ne vem kako jih bo vrnila, najbrž nikoli! ). Njeni najbogatejši državljani pa imajo samo v tujih bankah naloženih skoraj 200 milijard evrov. Tukaj komentar ni potreben. <p/> Meni se finančna suverenost naše države ne zdi nič takšnega, za kar bi se bil pripravljen žrtvovati. Prepričan sem, da bodo gospodje iz Bruslja bolje gospodarili z našim denarjem, kot to počnejo naši politiki. Kar se tiče Grkov in njihovega denarja pa.... ti najbogatejši državljani so praviloma uspešni poslovneži..... in nikakor niso tako neumni, da bi na veliko kupovali obveznice države, ki bo verjetno v roku nekaj mesecev bankrotirala. <p/> Na računih rezidentov R Slovenije je več kot dovolj sredstev, da zadeve rešimo (vsaj za zdaj! ) sami brez prošenj za tujo pomoč. Naši državljani imajo pa bančne račune tudi na bankah v Avstiji, Lihtenštajnu itd. Če bi vsakdo prispeval po svojih močeh je zadeva rešena. Državljanom lahko jamčimo tudi s morebitno prodajo Telekoma, Petrola itd. tako da bodo vedeli, da bodo denar dobili vrnjen v vsakem primeru. Obveznice bi se lahko vpisovale na okencih bank, pošt, upravnih enot itd. To ni povsem enako kot kupovanje zakladnih menic in podobno. S mojim predlogom bi svoji državi odkupili finančno neodvisnost in s tem tudi svojo prihodnost. Zakaj imeti denar v nogavici ali pa na banki po 2 % obrestni meri in poleg tega veš, da si z vplačilom ljudskega posojila naredil nekaj dobrega zase, za svoje otroke in celo državo R Slovenijo. Tako to je. To bi morala biti vse slovenska akcija kot je bilo npr. za časa Avstro-Ogrske podpisovanje Majniške deklaracije oz. nekaj podobnega. Kot sem pa rekel nihče ne more imeti v državnih podjetjih ali podjetjih v večinski državni lasti plače večje od predsednika republike, vlade... (to je 65 plačni razred). Če ne bomo rešili tudi tega problema ne bomo naredili nič. Vedno se bodo našle pijavke, ki se bodo poskušale prisesati na državne jasli. O kakšni strokovnosti teh gospodov pa ne bi razpravljal, drugače ne bi bili tam kjer smo, to je nikjer. Tako kot so oni vodili stvari bi jih vsak diplomant ekonomije, ki se prvič zaposli kot pripravnik. Mislim, da bi njega vodila stroka in poklicni izziv medtem ko je te gospode vodil edinole gon po denarju. <p/> Vlada redno izdaja obveznice. Vsak državljan ali podjetje iz EU lahko odpre podjetje pri nas, in kupi v predlogu navedene obveznice. Torej se le-te ne bi v ničemer bistveno razlikovale od ostalih obveznic. Ta vlada, ki se sedaj " trudi po najboljših močeh " pa je še pred kratkim blokirala nujno potrebne reforme prejšnje vlade z referendumi.... v nekaterih primerih praktično iste zakone, kot jih sedaj predlaga sama. Ne pozabimo tega.... Glede na to, kako gledajo naši politiki na korist države, se mi v bistvu prisilna uprava s strani Bruslja zdi iz dneva v dan boljša ideja. Toliko škode, kot nam je naredijo lastni politiki, vsekakor tisti iz Bruslja ne bodo naredili.